arnastofnun/IGC-2024 huggingface dataset:
Alfreð Clausen - Kveðja sjómannsins

Kveðja sjómannsins - Heim er 45-snúninga hljómplata gefin út af Íslenzkum tónum árið 1964. Á henni syngur Alfreð Clausen tvö lög með hljómsveit Jan Morávek. Lög og textar eru eftir Jenna Jónsson. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
Domaine public payant

Domaine public payant (franska: „borgandi almenningur“) er kerfi þar sem útgefandi verks í almenningi semur við tiltekna stofnun um útgáfuna og greiðir tiltekinn hluta af tekjum af sölu verksins til hennar. "Domaine public payant" er þannig eins konar eilífur höfundaréttur þar sem rétturinn fellur til ríkisins eða samtaka rétthafa þegar hinn eiginlegi höfundaréttur fellur úr gildi.

Franski ritstjórinn Pierre-Jules Hetzel átti hugmyndina að þessu kerfi um miðja 19. öld og stakk upp á því sem málamiðlun milli þeirra sem vildu gera höfundaréttinn eilífan (að hugverkaeign væri eins og hver önnur eign) og þeirra sem vildu takmarka réttinn við persónu höfundarins (að hann félli úr gildi við andlát höfundar eða skömmu eftir það). Með þessu kerfi gengju höfundagreiðslur fyrir verk eldri höfunda í sjóð sem hægt væri að nota til að styðja við bakið á upprennandi höfundum. Velgengni látinna höfunda væri þannig nýtt til að styðja unga höfunda og tryggt um leið að verk sem komin væru úr höfundarétti veittu ekki verkum núlifandi höfunda ósanngjarna samkeppni. Vinur og samstarfsmaður Hetzels, Victor Hugo, færði rök fyrir þessari hugmynd á alþjóðlega rithöfundaþinginu Congrès littéraire international 1878. Slíkt kerfi var útfært í höfundalögum ýmissa landa á 19. öld og var í gildi um lengri eða skemmri tíma en undir ólíkum nöfnum. Á Ítalíu var slíkt ákvæði t.d. kallað "diritto demaniale" (ríkisréttur) og var við lýði frá síðari hluta 19. aldar til ársins 1996. Tilgangurinn var þó oftar en ekki að gefa ríksvaldinu tækifæri til að stjórna bókaútgáfu í nafni menningarverndar, fremur en styðja við bakið á upprennandi rithöfundum.

Þegar UNESCO hóf að skoða útfærslu 27. greinar Mannréttindayfirlýsingar Sameinuðu þjóðanna sem fjallar um menningarleg réttindi var "domaine public payant"-kerfið meðal þess sem stofnunin rannsakaði sem aðferð. Á þeim tíma var höfundaréttur útfærður á mjög ólíkan hátt milli landa og heimshluta. Eftir því sem Bernarsáttmálanum óx fiskur um hrygg á 20. öld dró úr þessari sérstöðu og ákvæði um "domaine public payant" duttu út í flestum Evrópuríkjum. Umræða um nauðsyn þess að skapa einhvers konar hugverkarétt fyrir þjóðmenningu og hefðbundna þekkingu frá því á 7. áratug 20. aldar hefur orðið til þess að ýmis þróunarlönd hafa sett slík ákvæði inn í sín höfundalög, ýmist fyrir öll verk í almenningi eða eingöngu alþýðileg verk sem teljast til menningararfs viðkomandi ríkis (þjóðlög, þjóðsögur o.s.frv.).
Öldusótt

Öldusótt ("brucellosis") er smitandi bakteríusýking. Hann berst á milli dýra en getur einnig borist frá dýri til manna og er helsta smitleiðin ógerilsneyddar mjólkurvörur og kjöt. Helstu einkenni hjá mönnum meðal annars sótthiti, höfuðverkur og geðlægð.

Sjúkdómsvaldurinn eru ýmsar tegundir bakteríuættkvíslarinnar "Brucella", en það eru smáar, ókvikar, Gram-neikvæðar bakteríur af flokki "Alphaproteobacteria". Öldusótt er tilkynningaskyldur smitsjúkdómur.
Björn Finnbjörnsson

Björn Finnbjörnsson var íslenskur borðtennispilari sem lék með borðtennisfélaginu Erninum. Hann vann sex titla á ferli sínum. Með félagi sínu vann hann 1. deild karla 1973 og 1974. Hann vann meistaraflokk karla 1971 og 1972, tvenndarleik karla ásamt Jóni A. Karlsyni 1973 og loks tvenndarkeppni ásamt Elísabetu Simsen 1972.

Hann tók þátt í fyrsta Reykjavíkurmeistaramótinu í borðtennis 26. – 27. apríl 1971. Hann og Ólafur Garðarson tryggðu sér fyrsta sæti og þurftu að leika úrslitaleik sín á milli sem Björn vann. Á sama ári 6. – 7. nóvember 1971 var hann fyrirliði íslenska borðtennislandsliðsins á Norðurlandameistaramótinu í Osló. Liðið þurfti að fá undantekningu frá alþjóðasambandinu til að taka þátt því ekki var búið að stofna borðtennisamband á Íslandi. Allir leikir íslenska landsliðsins töpuðust á mótinu.
Volkswagen-bjalla

Volkswagen-bjalla ("VW Typ 1" eða "Käfer") er smábíll sem var framleiddur af þýska bílaframleiðandanum Volkswagen frá 1938 til 2003. Yfir 21 milljónir eintaka hafa verið framleiddar á þessum tíma. Bjallan er afturdrifin og vélin er loftkæld. Hún er mest framleidda bílategundin í heimi en smá breytingar hafa verið gerðar á hönnun hennar. Ný tegund af bílnum kom út árið 1997 en hún hét Volkswagen New Beetle og var seld til ársins 2011. Árið 2011 kom önnur ný tegund út sem byggð var á upprunalegu hönnun Bjöllunnar.

Þegar bíllinn var fyrst framleiddur var hann seldur sem „Volkswagen“ en bráðum varð hann þekktur sem "Käfer" „bjalla“ í Þýskalandi. Svo var byrjað að selja hann undir þessu nafni. Í mörgum löndum er hann þekktur sem "Beetle" „bjalla“ eða þýðing á þessu orði á tungumáli sem talað er í landinu. Undantekning er í Bandaríkjunum þar sem hann heitir "Bug" „skordýr“
Auður Ava Ólafsdóttir

Auður Ava Ólafsdóttir (f. 1958) er íslenskur rithöfundur. Hún starfar sem lektor í listfræði við Háskóla Íslands og var um tíma forstöðumaður Listasafns Háskóla Íslands.

Auður Ava fæddist í Reykjavík og foreldrar hennar eru Sigríður Ingimundardóttir (1922-2017) húsmóðir og Ólafur Tryggvason (1913-2003) rafmagnsverkfræðingur og var Auður fjórða í röð fimm systkina.

Auður lauk stúdentsprófi frá Menntaskólanum við Sund, stundaði nám í ítölskum bókmenntum við háskólann í Bologna 1978-1979, lauk BA-prófi í sagnfræði og bókmenntum frá Háskóla Íslands og stundaði nám í listasögu við Sorbonne háskóla í París á árunum 1982-1988.

Fyrsta bók Auðar, skáldsagan "Upphækkuð jörð" kom úr árið 1998. Auður hlaut Bókmenntaverðlaun Tómasar Guðmundssonar árið 2004 fyrir verkið "Rigning í nóvember." Árið 2008 hlaut hún Fjöruverðlaunin og Menningarverðlaun DV fyrir skáldsöguna "Afleggjarinn" en sama verk hlaut einnig tilnefningu til Bókmenntaverðlauna Norðurlandaráðs árið 2009.

Auður hlaut Íslensku bókmenntaverðlaunin árið 2016 fyrir skáldsöguna "Ör" og Bókmenntaverðlaun Norðurlandaráðs árið 2018 einnig fyrir "Ör".

Verk Auðar Övu hafa verið þýdd á fjölda tungumála og vakti skáldsagan "Afleggjarinn" mikla athygli í Frakklandi árið 2010.
Íslam í Noregi

Sjónskekkja er sjóngalli.
Alfreð Clausen og Ingibjörg Þorbergs - Harpan ómar

Alfreð Clausen og Ingibjörg Þorbergs syngja er 78-snúninga hljómplata gefin út af Íslenzkum tónum árið 1954. Á henni syngja Ingibjörg Þorbergs og Alfreð Clausen tvö lög eftir Ágúst Pétursson. Ingibjörg og Alfreð syngja saman lagið "Harpan ómar" og Alfreð syngur "Þórð sjóara" með kór og hljómsveit Carl Billich. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Þórður sjóari.

Lag Ágústar, söngur Alfreðs og flutningur allur féll í góðan jarðveg eins og alþekkt er, en ljóð Kristjáns frá Djúpalæk átti ekki minnstan þátt í að lagið náði þeirri alþýðuhylli sem akipar því í flokk þekktustu og dáðustu íslensku dægurlaga síðustu aldar. Meðal þeirra sem síðar tóku lagið upp á sína arma og sungu inn á plötur eru Vilhjálmur Vilhjálmsson og Eiríkur Hauksson.

"
María Markan - Blómkrónur titra

María Markan syngur er 78-snúninga hljómplata gefin út af Íslenzkum tónum árið 1955. Á henni syngur María Markan lögin "Vorblær" og "Blómkrónur titra". Hljómsveit Jan Morávek leikur undir. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Svavar Lárusson - Fiskimannaljóð frá Capri og Hreðarvatnsvalsinn

Svavar Lárusson syngur er 78-snúninga hljómplata gefin út af Íslenzkum tónum árið 1953. Á henni flytur Svavar Lárusson tvö lög með SY-WE-LA kvintettinum norska. Lögin höfðu bæði komið út áður á IM 3 og IM 4 og voru ein fyrstu íslensku danslögin til að koma út á plötu. Platan er hljóðrituð í mono. Upptökur fóru fram hjá Norska útvarpinu. Pressun: AS Nera í Osló.

Hreðavatnsvalsinn.

Reynir Geirs / Atli Þormar

Textahöfundurinn Reynir Geirs var dulnefni hins mæta útvarpsmanns Knúts R. Magnússonar.
Augusto De Luca

Augusto De Luca (fæddur 1. júlí 1955 í Napólí, Ítalíu) er ítalskur ljósmyndari. Hann er fyrst og fremst portrettljósmyndari.

Á ljósmyndastofu sinni hefur De Luca lagt metnað sinn í vinnslu svart-hvítra ljósmynda auk litmynda. De Luca hefur unnið jöfnum höndum við ýmis verkefni; ljósmyndun fyrir tímarit og arkitektúr.
The Encores - Two hearts

The Encores er 78-snúninga hljómplata gefin út af Íslenzkum tónum árið 1958. Á henni flytur hljómsveitin The Encores tvö lög.
François Hollande

François Gérard Georges Nicolas Hollande (fæddur 12. ágúst 1954) var 24. forseti Frakklands og gegndi þeirri stöðu frá þeim 15. maí 2012 til 14. maí 2017. Hann tilheyrir Sósíalístaflokknum. Hollande er fæddur í borginni Rúðuborg í Frakklandi.

Hollande hóf stjórnmálaferil sinn sem ráðgjafi hins nýkjörna François Mitterrand Frakklandsforseta og gerðist síðar aðstoðarmaður talsmanns Mitterrand-stjórnarinnar, Max Gallo. Hann var kjörinn á franska þjóðþingið árið 1988 og varð fyrsti ritari franska Sósíalistaflokksins árið 1997. Eftir að sósíalistar unnu héraðskosningar í Frakklandi árið 2004 var Hollande orðaður við forsetaframboð og sagði því af sér sem aðalritari. Hann var kjörinn til að taka við forsetaembætti franska héraðsráðsins í Corrèze af Jean-Pierre Dupont árið 2008. Árið 2011 tilkynnti Hollande að hann yrði forsetaframbjóðandi Sósíalistaflokksins í kosningunum árið 2012. Hann vann tilnefningu flokksins og sigraði sitjandi forseta Frakklands, Nicolas Sarkozy, í forsetakosningunum þann 6. maí 2012 með 51.7% greiddra atkvæða.

Á forsetatíð sinni lögleiddi Hollande hjónaband samkynhneigðra, dró franska hermenn út úr stríðinu í Afganistan, og gerði samninga um stefnu Evrópusambandsins við Þýskaland. Forsetatíð hans einkenndist einnig af hryðjuverkum sem framin voru í Frakklandi, sérstaklega skotárásinni á Charlie Hebdo í janúar 2015, hryðjuverkaárásum í París í nóvember sama ár og árás í Nice á Bastilludag árið eftir. Hollande sendi einnig franska hermenn til Malí og Mið-Afríkulýðveldisins með samþykki öryggisráðs Sameinuðu þjóðanna til þess að koma á stöðugleika í ríkjunum. Almennt eru hernaðaraðgerðir Frakka í þessum löndum taldar hafa skilað góðum árangri. Hins vegar var Hollande gagnrýndur, sérstaklega af vinstrisinnuðum stuðningsmönnum sínum, fyrir að styðja inngrip Sáda í borgarastyrjöldina í Jemen. Á valdatíð Hollande varð Frakkland einnig vinsælasti ferðamannastaður í heimi og stutt var við frjálsa verslun og takmörkun á ríkisafskiptum af fjármálum. Loftslagsráðstefna Sameinuðu þjóðanna var haldin í París árið 2015 og Hollande tókst að fá samþykki fyrir því að Sumarólympíuleikarnir 2024 verði haldnir í borginni.

Atvinnuleysi varð hins vegar mikið í stjórnartíð Hollande og náði allt að tíu prósentum í desember árið 2016. Auk þess leiddu innanríkisvandamál vegna hryðjuverkaárása til þess að vinsældir Hollande tóku miklar sveiflur uns hann var orðinn einn óvinsælasti forseti í sögu Frakklands. Þann 1. desember 2016 tilkynnti Hollande að hann myndi ekki sækjast eftir endurkjöri í forsetakosningum ársins 2017 og lýsti síðar yfir stuðningi við Emmanuel Macron, sem vann kosningarnar og tók við af Hollande sem forseti sama ár. Hollande er fyrsti forseti fimmta lýðveldisins sem hefur látið af störfum eftir eitt kjörtímabil án þess að sækjast eftir endurkjöri.
Ketill Jensson og Guðrún Á. Símonar ásamt Þjóðleikhúskórnum

Ketill, Guðrún og Þjóðleikhúskórinn er 78-snúninga hljómplata gefin út af Íslenzkum tónum árið 1955. Á henni syngja Ketill Jensson og Guðrún Á. Símonar hvort sitt lagið úr óperunni Cavaleria Rusticana eftir Mascagni. Victor Urbancic stjórnar Þjóðleikhúskórnum og píanóleikari er Ragnar Björnsson. Ketill syngur "Drykkjuvísu" og Guðrún syngur "Lofið Drottinn". Platan er hljóðrituð í mono. Upptaka: Ríkisútvarpið. Pressun: AS Nera í Osló.
Sigurður Ólafsson - Litli vin

Sigurður Ólafsson syngur er 78-snúninga hljómplata gefin út af Íslenzkum tónum árið 1953. Á henni syngur Sigurður Ólafsson lögin "Litli vin" og "Hvar varstu í nótt". Hljómsveitarstjóri er Bjarni Böðvarsson og aðrir í hljómsveit eru Sveinn Ólafsson, Jónas Dagbjartsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Sódóma Reykjavík

Sódóma Reykjavík er fyrsta kvikmynd Óskars Jónassonar í fullri lengd.

Hún fjallar um leit bifvélavirkjans og erkilúðans Axels (Björn Jörundur Friðbjörnsson) að fjarstýringu fyrir sjónvarpstæki móður sinnar. Hluta handrits myndarinnar skrifaði Óskar Jónasson þegar hann dvaldi upp í sveit í sumarbústað.

Viðtökur.

Um 38.500 manns sáu Sódómu í kvikmyndhúsum á Íslandi þegar hún var frumsýnd sumarið 1992, sem má telja mjög gott miðað við að mannfjöldinn á Íslandi var um 260.000.

Allar götur síðan hefur myndin verið ein vinsælasta kvikmynd, sem gerð hefur verið á Íslandi, og öðlast stöðu „költ· myndar hjá hverri kynslóðinni af annarri. Kvikmyndinni var einnig vel tekið erlendis og var til dæmis líkt við kvikmyndina After Hours. Hún var sýnd á kvikmyndahátíðinni í Cannes árið 1993 og í Asíu var sýndur áhugi á að gera japanska endurgerð, þótt ekkert hafi orðið úr því.
Alfreð Clausen - Lagið úr &quot;Rauðu myllunni&quot;

Alfreð Clausen syngur erlend lög er 78-snúninga hljómplata gefin út af Íslenzkum tónum árið 1953. Á henni syngur Alfreð Clausen lagið "„úr Rauðu myllunni”" og "Söng sjómannsins" við undirleik kvintetts Josef Felzmann. Kvintettinn skipuðu auk Josef, þeir Carl Billich, Karl Lilliendahl, Jóhannes Eggertsson og Einar B. Waage. Útsetning: Josef Felzmann. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Helena Eyjólfsdóttir - Heims um ból

Helena Eyjólfsdóttir syngur Heims um ból er 78-snúninga hljómplata gefin út af Íslenzkum tónum árið 1954. Á henni syngur Helena Eyjólfsdóttir tvö jólalög við undirleik Páls Ísólfssonar. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Helena.

Helena Eyjólfsdóttir var aðeins 12 ára þegar þessi plata var tekin upp og vakti bjartur söngur hennar verðskuldaða athygli.
Hólsari

Hólsari er stuðningmaður ÍBV á Hásteinsvelli í Vestmannaeyjum.&lt;br&gt;

Í fleirtölu "hólsarar". Hólsarar er þéttur kjarni stuðningsmanna er stendur alltaf uppá hólnum suðvestan megin við Hásteinsvöll.

„Hóllinn er líklega þekktasta stuðn­ingsmannagreni á knatt­spyrnuvöllum á Íslandi og mörg dæmi um að „leiðbeiningar“ af Hólnum hafi ruglað dómara við dómgæslu.

Kveður svo rammt að þessu að það eru margir dómarar sem fara aldrei inn á vallarfjórðunginn næst Hólnum.“

Í textanum í lagi ÍBV frá 1997 „Komum fagnandi“ er eftirfarandi tilvitnun:
Dragan Kazic

Dragan Kazic (fæddur 27. júní 1961 í Serbíu

Þjálfaraferill á Íslandi.

Grindavík 2007-2008.

Dragan var aðstoðarþjálfari Grindavíkur tímabilin 2007 og 2008.

BÍ/Bolungarvík 2009.

Árið 2009 fluttist hann vestur á Vestfirði og gerðist þjálfari BÍ/Bolungarvíkur.

ÍBV 2010-2012.

Árið 2010 gerðist hann aðstoðarþjálfari hjá ÍBV. Þegar aðeins þrír leikir voru eftir af tímabilinu 2012 hætti Magnús Gylfason sem þjálfari ÍBV og tók Dragan við sem þjálfari ÍBV út tímabilið.

Valur 2013-.

Eftir að tímabilið 2012 kláraðist, réð Magnús Gylfason sig sem þjálfara Vals, Magnús réð í framhaldinu Dragan sem aðstoðarþjálfara Vals. En Dragan hafði þá verið aðstoðarþjálfari Heimis Hallgrímssonar í tvö tímabil og eitt tímabil með Magnúsi hjá ÍBV.
Sambandsríki Ródesíu og Nýasalands

Sambandsríki Ródesíu og Nýasalands var skammlíft hálf-sjálfstætt ríki í sunnanverðri Afríku frá 1953 til 1963. Aðildarríki þess var breska nýlendan Suður-Ródesía og verndarsvæðin Norður-Ródesía og Nýasaland. Sambandið var líka þekkt undir heitinu Mið-Afríkusambandið.

Sambandsríkið var stofnað 1. ágúst 1953. Takmarkið var að reyna að fara milliveg milli nýsjálfstæðu svörtu sósíalísku ríkjanna og hvítu minnihlutastjórnanna sem ríktu í Angóla, Suður-Afríku og Mósambík. Á endanum liðaðist sambandsríkið í sundur vegna þess að afrískir þjóðernissinnar vildu meiri pólitísk völd en hvítu landnemarnir voru tilbúnir til að samþykkja.

Sambandsríkið lagðist formlega af 31. desember 1963 þegar Norður-Ródesía hlaut sjálfstæði frá Bretlandi sem Sambía og Nýasaland fékk sjálfstæði sem Malaví. Eftir var þá aðeins Suður-Ródesía sem eftir það var kallað Ródesía og síðan Simbabve frá 1980.
Gullskór

Gullskórinn er heiti á verðlaunagrip þeim veittur er markahæsta leikmanni efstu deildar karla og kvenna á Íslandsmótinu í knattspyrnu. Til verðlaunanna var stofnað af heildverslun Björgvins Schram árið 1983 og voru í fyrstu aðeins veitt markahæsta karlinum. Síðar var verðlaununum fjölgað og við bætt silfur- og bronsskóm fyrir annan og þriðja markahæsta leikmanninn og enn síðar fyrir sambærileg afrek í kvennaflokki.
Almenningur (hugverk)

Almenningur ("e. Public Domain") er í hugverkarétti safn þeirra verka, uppfinninga eða vörumerkja sem einkaréttur gildir ekki lengur um þar sem tímalengd réttarins er liðin eða þau uppfylla ekki lengur skilyrði fyrir vernd í skilningi laganna. Oftast þýðir þetta einfaldlega að ekki gilda lengur nein skilyrði hugverkaréttar fyrir notkun verkanna, en þó tíðkast í löggjöf sumra landa að setja skilyrði um verk í almenningi og skapa þar með eins konar eilífan höfundarétt. Þetta er til dæmis gert með ákvæðum um ríkishöfundarétt, menningarvernd og eilífan sæmdarrétt. Í sumum löndum er til kerfi þar sem borga þarf fyrir hagnýtingu verka í almenningi; svokallað "domaine public payant"-kerfi. Eilífur hugverkaréttur getur líka verið búinn til með sérlögum eins og í íslenskum lögum um þjóðsönginn.

Í Bandaríkjunum gildir að verk unnin af starfsmönnum stofnanna alríkisstjórnarinnar eru sjálfkrafa í almenningi. Til dæmis gerist það að ef höfundaréttarvarinn texti verður hluti af lögum þá verður hann um leið hluti af almenningnum.

Algengt hefur verið að skilgreina almenninginn út frá höfundarétti, sem þau verk sem ekki njóta "lengur" höfundaréttarverndar. En almenningurinn telur í reynd líka verk sem aldrei hafa verið varin höfundarétti. Þetta á til dæmis við um alþýðumenningu (þjóðlög, þjóðkvæði, þjóðsögur o.s.frv.) Alþýðuleg hversdagsmenning (eins og brandarar, klámvísur, tækifærissögur, graff o.s.frv.) nýtur að jafnaði ekki heldur verndar höfundaréttar og tilheyrir því almenningi. Það er því líka hægt að skilgreina það safn hugverka sem nýtur verndar hugverkaréttar sem sértilvik innan menningar sem annars er í almenningi.
When

When var framlag Írlands til Söngvakeppni evrópskra sjónvarpsstöðva 1976. Lagið var sungið af söngvaranum Red Vincent Hurley. Lagið er sungið frá sjónarhóli manns sem spyr hvenær „hún“ eigi eftir að koma aftur auk þess sem hann syngur um allskonar hluti sem eiga að tengjast henni. Í lok atkvæðagreiðslunnar hafði lagið fengið 54 stig og lenti aðeins í 10 sæti.
Etoumbi

Etoumbi er bær í Cuvette-Ouest héraði í norðvesturhluta Vestur-Kongó. Flestir íbúar hans hafa viðurværi sitt af veiðum í nálægu skóglendi.

Í Etoumbi hefur fjórum sinnum komið upp ebólafaraldur nýlega, að því er talið er vegna þess að íbúarnir hafa borðað kjöt af dýrum sem fundist hafa dauð í skóginum. Árið 2003 létust 120 úr ebóla og eftir að vírusinn skaut aftur upp kollinum í maí 2005 var bærinn settur í sóttkví.
Keke Palmer

Lauren Keyana „Keke“ Palmer (f. 1993) er bandarískur leikari.
Ágsborgarfriðurinn

Ágsborgarfriðurinn var samkomulag milli Karls 5. og schmalkaldíska bandalagsins, sem var bandalag lútherskra fursta í Heilaga rómverska ríkinu. Samkomulagið var gert á ráðstefnu í Ágsborg í Bæjaralandi þar sem nú er Þýskaland. Með samkomulaginu fengu furstarnir rétt til að ákveða ríkistrú í sínum ríkjum á þeirri forsendu að ríki og trú skyldu vera eitt, eða "cuius regio, eius religio". Samkomulagið leyfði hins vegar aðeins val milli kaþólskrar trúar og lútherstrúar, en gerði ekki ráð fyrir annarri mótmælendarú eins og kalvínisma og anabaptisma.
Quinton Flynn

Quinton Joseph Flynn (f. 1964) er bandarískur leikari.
Gary Oldman

Gary Leonard Oldman (f. 21. mars 1958) er enskur leikari.
John Cothran, Jr.

Jonathan „John“ Cothran, Jr. (f. 1947) er bandarískur leikari.
Sinbad

David Adkins (f. 1956) er bandarískur gamanleikari.
Pepsideild karla í knattspyrnu 2013

Árið 2013 verður Íslandsmótið í knattspyrnu haldið í 102. sinn. Þór Akureyri kom upp eftir eins árs veru í 1. deild og Víkingar frá Ólafsvík komu upp í allra fyrsta sinn. FH-ingar munu reyna að verja sinn 6. titil.

Töfluyfirlit.
Vesturgatan

Vesturgatan er vegarslóði milli Arnarfjarðar og Dýrafjarðar, oft kenndur við Sléttanes eða Svalvoga. Þar er vegarkafli sem Elís Kjaran lagði. Frá árinu 2006 hefur verið haldin á hverju ári hlaupahátíðin Vesturgatan.
Le Maître d'école

Le Maître d'école er fransk kvikmynd frá árinu 1981 sem Claude Berri gerði.
Gianfranco Zola

Gianfranco Zola (fæddur 5. júlí 1966) er fyrrum knattspyrnumaður og þjálfari. Hann lék með ítölsku knattspyrnuliðunum SSC Napoli og Parma áður en hann fór til Chelsea. Hann var valinn besti leikmaður Chelsea fyrr og síðar árið 2003. Hann lék 35 sinnum fyrir landslið Ítala og skoraði 10 mörk. Frá 2008 hefur hann þjálfað hin ýmsu félög.
Bootstrap

Bootstrap er frjálst safn sniða í CSS og HTML með valkvæmum JavaScript-stefjum að auki, til að setja upp vefsíður. Sniðin ná yfir algenga viðmótshluta eins og hnappa, töflur, letur og umbrot, form og tengla. Bootstrap er hentugt til að gera vefsíður sem líta vel út á símum og snjalltækjum og laga sig að tækjum og skjástærð. Bootstrap er eitt af vinsælustu tólum á  GitHub. Bootstrap er núna í útgáfu 4.

Bootstrap sniðin voru upphaflega þróuð af starfsmönnum samskiptamiðilsins Twitter til að auka samræmi í útliti innri veftóla fyrirtækisins. Twitter gaf sniðin út með opnu leyfi (Apache-leyfi 2.0) í ágúst 2011.
Rannveig Tryggvadóttir

Rannveig Tryggvadóttir (f. 1955) er íslenskur listamaður. Hún hefur að mestu unnið með keramik en á síðari árum hefur hún einnig unnið mikið með olíumálningu.
Arionbankamót FSÍ 2012

Arionbankamót í áhaldafimleikum 2012 var haldið 29. september 2012 af Fimleikafélaginu Ármann í Íþróttamiðstöð Ármanns í laugardalnum. Keppt var til verðlauna í fjölþraut og á einstökum áhöldum í frjálsum æfingum. Hjá konum var keppt í kvenna- (16 ára+), unglinga- (13-15 ára) og stúlknaflokki (12 ára og yngri). Hjá körlum var keppt í unglinga- (15-18 ára) og drengjaflokki (12-14 ára).
Eir

Eir getur átt við eftirfarandi:
Flikrudepla

Flikrudepla (fræðiheiti: "Coccinella undecimpunctata"), einnig nefnd ellefudeppla, en oftast kölluð maríuhæna á Íslandi, er bjalla af ætt maríubjalla.

Útbreiðsla.

Hún finnst um alla Evrópu, Austurlöndum nær og í Norður-Afríku einnig hefur hún verið flutt inn til Ástralíu og Nýja-Sjálands. Á Íslandi finnst hún um land allt þar sem hún kemst í blaðlýs.

Hún er saltþolin og getur nærst á blaðlúsum sem sníkja á "Atriplex tatarica" og öðrum plöntum í söltu umhverfi

Útlit.

Flikrudepla er svört á lit með hvít framhorn og tvo hvíta depla á höfði. Skjaldvængirnir eru rauðir með svörtum deplum. Venjuleg flikrudepla í Evrópu hefur ellefu depla, fimm á hvorum væng og einn fremst fyrir miðju á skilum vængjanna. Það afbrigði berst stundum til Íslands með varningi. Íslenska afbrigði flikrudeplur er með mun stærri depla og hafa þeir fjórir öftustu runnið saman í tvo stóra depla og finnst þetta afbrigði einnig í Norður-Noregi og er því talið líklegt að hún hafi komið til landsins með Norskum landnemum. Þekkt er að skordýrategundir sem flytja sig norður á bóginn séu dekkri en sömu tegunda sunnar og er það talið stafa að því að með dekkra yfirborði nái þau að fanga betur hita sólarljóssins.

Lirfan flikrudeplunar er ljós í grunninn. Með skýrt afmarkað höfuð og eru þrír stórir frambolsliðir með löngum fótum og saman mynda þeir um helmingur af lengd hennar. Hún er síðan með níu afturbolsliði sem eru þó styttri og mjókka aftur. Þvert yfir hvern lið búksins hefur lirfan dökka hnúða með mörgum bursthárum.

Almennt.

Flikrudepla lifir á blaðlúsum af öllum tegundum, bæði fullorðnar bjöllur og lirfur, og lifir hún því alsstaðar þar sem blaðlýs er að finna. Talið er að fullorðnar bjöllur leggist í vetrardvala en mest er hún á ferli frá miðjum maí fram í miðjan september. Lirfur finnast helst í júlí og ágúst.